open-index/open-wikipedia-markdown huggingface dataset:
Šimpanz učenlivý

**Šimpanz učenlivý** alebo **šimpanz** (lat. *Pan troglodytes* alebo zriedkavo *[[Homo troglodytes]]*) je druh z rodu šimpanz. 

V minulosti tento druh niekedy zahŕňal aj dnes samostatný druh šimpanz bonobo.

## Systematika
Vyskytuje sa v štyroch poddruhoch:
*šimpanz učenlivý hornoguinejský/šimpanz učenlivý západoafrický (lat. *Pan troglodytes verus*) – povodie riek Sierra Leone, Guinea, na východ k rieke Niger
*šimpanz učenlivý čego/šimpanz učenlivý stredoafrický (lat. *Pan troglodytes troglodytes*) – povodie rieky Niger a Kongo
*šimpanz učenlivý kamerunský (*Pan troglodytes vellerosus/ellioti*) – často zaraďovaný pod Pan troglodytes troglodytes
*šimpanz učenlivý východný/šimpanz učenlivý šwainfurtov (lat. *Pan troglodytes schweinfurthii*) – povodie Laubaly a Ubangy

## Použitie nástrojov
Bolo zaznamenaných viacero prípadov použitia nástrojov. Upravujú palice, kamene, trávu a listy, ktoré používajú na získanie medu, termitov, mravcov, orechov a vody.

## Ohrozenie
Jeho populácia sa odhaduje od 172 do 299 tisíc jedincov a klesá. Dôvodom je strata habitatu, pytliactvo a choroby.

## Referencie

## Iné projekty

Kategória:Šimpanzovité
Kategória:Ohrozené druhy
Kategória:Živočíchy používajúce nástroje
Al-Imárát burdž al-makátib

**Al-Imárát burdž al-makátib** (arabs. الإمارات برج المكاتب, angl. *Emirates Office Tower* alebo *Emirates Tower One*) je 54-poschodový mrakodrap v meste Dubaj v Spojených arabských emirátoch, súčasť komplexu Abrádž al-Imárát.

Má celkovú výšku 354,6 metrov a výška po strechu je 311 metrov. Je to 19. najvyššia budova na svete (marec 2011). Dokončená bola v roku 1999.

## Iné projekty

Kategória:Mrakodrapy v Dubaji
Kategória:Architektúra z 1999
Zoznam najvyšších budov v Česku

[náhľad|upright|[AZ Tower v Brne]]
[náhľad|upright|[City Tower v Prahe]]
[náhľad|upright|[City Empiria v Prahe]]
[náhľad|upright|[Katedrála svätého Víta, Václava a Vojtecha v Prahe]]
[náhľad|upright|[Katedrála svätého Bartolomeja (Plzeň)|Katedrála svätého Bartolomeja v Plzni]]
[náhľad|upright|[Katedrála svätého Václava v Olomouci]]  
[náhľad|upright|Budova [SHD Komes v Moste]] 
[náhľad|upright|[Kostol svätého Jakuba (Brno)|Kostol svätého Jakuba v Brne]]    

Tento článok obsahuje **zoznam najvyšších budov v Česku**.

## Dokončené budovy

## Plánované budovy
Tento zoznam zahŕňa ohlásené budovy, ktorých výstavba a dokončenie sa okrem ABC Tower predpokladá medzi rokmi 2013 - 2030.

## Zavrhnuté
Tento zoznam zahŕňa stavby, ktoré boli plánované, ale potom boli z rôznych dôvodov zrušené.

## Poznámky


## Pozri aj
* Zoznam najvyšších stavieb v Česku

## Externé odkazy
* Skyscrapers in ČR
* Tower City 
* Jindřich Plaza 
* Projekt AŠ

Najvyššie budovy
Česko
Hojenie rán

**Hojenie rán** je definované ako nahradenie mŕtveho tkaniva živým, pričom nedochádza k náhrade  iba samotných buniek, ale aj poškodenej extracelulárnej matrix (ECM). Nie každé tkanivo je schopné vyhojenia ad integrum - teda do pôvodného stavu. Z tohoto hľadiska delíme hojenie rôznych tkanív na dve základné skupiny: regeneráciu a reparáciu. Toto delenie sa zakladá na schopnosti proliferácie buniek daného tkaniva. Reparáciou sa hoja tkanivá, ktoré nie sú schopné vlastnej proliferácie. Výsledkom takéhoto hojenia je vznik jazvy. Reparáciou sa hojí aj koža poškodená traumou, alebo chirurgickým zásahom. Po poškodení tkaniva, ktorého bunky nestratili schopnosť deliť sa, dochádza k zmnoženým mitózam, obnoveniu buniek, neosyntéze extracelulárnej matrix a vytvoreniu tkaniva zhodného, alebo čo najviac podobného tkanivu pôvodnému. Tento proces nazývame regenerácia.

Hojenie kožných incízií prebieha v troch základných fázach: zápalová, proliferačná  a maturačná. Jednotlivé fázy hojenia sú charakteristické pre nich typicky prebiehajúcimi procesmi, pričom nie sú od seba striktne oddelené, ale ich priebeh sa voľne prelína.

Proces hojenia rán podlieha však značným individuálnym rozdielom a vplyvom veľkého množstva faktorov, či už všeobecnej, alebo lokálnej povahy, ktoré zvyšujú riziko komplikácie hojenia rany. Medzi najčastejšie a najvážnejšie poruchy patria: stagnácia zápalovej fázy, spomalenie tvorby granulačného tkaniva, chýbajúca reepitelizácia, hematómy, dehiscencia rany a tvorba hypertrofických či keloidných jaziev.

Kategória:Medicína
Kategória:Chirurgia
City Tower

náhľad|City Tower v 2008 tesne pred dokončením

**City Tower** je najvyššia budova v Prahe (v části Pankrác) a v Čechách a druhá najvyššia budova v Česku. Bola rozostavaná v komunistickom období ako plánované sídlo Česko-slovenského, neskôr Českého rozhlasu, no dokončená bola až v roku 2008. Funguje ako administratívna budova s vyhliadkovou reštauráciou na najvyššom poschodí.

Stavebné povolenie získala stavba v roku 1983. Veľa rokov bola tvorená len kostrou, kým ju v roku 2005 nekúpila spoločnosť ECM a nezačala s rekonštrukciou, ktorú dokončila v roku 2008. Budova má 27 nadzemných podlaží a 3 podzemné. Jej výška je 109 metrov a celkovo 119 aj s anténou. Autorom dokončovacieho projektu budovy bol americký architekt Richard Meier a jeho kancelária.

## Referencie

## Iné projekty

## Externé odkazy
* prezentácia projektu  

Kategória:Výškové budovy v Prahe
City Empiria

náhľad|City Empiria v roku 2007
náhľad|City Empiria v roku 2006

**City Empiria** je výšková budova v Prahe na Pankráci. Do roku 2007 bola najvyššou dokončenou budovou v Česku, tento status následne získala budova City Tower.  

Stojí v bezprostrednom susedstve stanice metra Pankrác na hranici katastrálneho územia Nusle. Bola postavená v rokoch 1975–1977 ako sídlo firmy PZO Motokov. V roku 2001 ju kúpila spoločnosť ECM a začala s rekonštrukciou, ktorá bola dokončená v roku 2005. Budova má 27 poschodí, výšku 104 metrov a slúži ako administratívna budova.

## Pozri aj
* Zoznam najvyšších budov v Česku

## Iné projekty

## Externé odkazy
* Oficiální stránky budovy  
* City Empiria - administrativní budova: nebytové prostory a kanceláře  

Kategória:Výškové budovy v Prahe
Pankrác (Praha)

náhľad|Pankrác

**Pankrác** je názov náhornej časti katastrálneho územia Nusle v Prahe 4. Pre Pražanov sú Nusle v údolí, takže pozemky na náhornej plošine južne od Nuselského údolia sú označované ako Pankrác. Meno vzniklo podľa dosiaľ stojaceho kostola Sv. Pangráca, ktorý je filiálnym k farnému kostolu Sv. Václava v Nusliach.

Na 90. výročie prvej voľby T.G. Masaryka za prezidenta Česko-Slovenska (14. novembra 2008) tu bolo pri stanici metra linky  otvorené rozsiahle moderné obchodné stredisko nazvané „Arkády Pankrác“.

Kategória:Praha
FOXP2

**FOXP2** je gén človeka, ktorý je spájaný so vznikom reči. Na jeho súvislosť s rečou upozornila vedcov rodina žijúca vo Veľkej Británii, známa pod skratkou KE. Jej členovia trpia ťažkými poruchami reči, ktoré sú spojené práve s poškodením génu FOXP2.
Štrukturálne najviac podobný gén tomu u človeka má v živočíšnej ríši orangutan.

FOXP2 patrí medzi tzv. *transkripčné faktory* - vytvára bielkovinu, ktorá aktivuje celý rad ďalších génov.

Kategória:Gény
Tuntex Sky Tower

thumb|Tuntex Sky Tower

**Tuntex Sky Tower** (slovenský prepis: *Kao-siung 85 ta-lou, Tung ti-š’ 85 kuo-ťi kuang-čchang, Tung ti-š’ ťien tchaj ta-lou*; po čínsky 高雄85大樓, 東帝士85國際廣場, 東帝士建台大樓; po anglicky *Tuntex Sky Tower* alebo *T & C Tower* alebo *85 SKYTOWER* alebo *Tuntex & Chien-Tai Tower*) je 85-poschodový mrakodrap v meste Kao-siung v Taiwane. Má výšku 347 metrov (s anténou 378 metrov) a 85 poschodí. Bol postavený v rokoch 1994-1996 a otvorený v roku 1997. Je to najvyššia budova v tomto meste a bývalá najvyššia budova v Taiwane, do dokončenia mrakodrapu Taipei 101. Po otvorení nahradila Shin Kong Life Tower ako dovtedy najvyššiu budovu v Taiwane. Autorom budovy je taiwanský architekt C. Y. Lee.

## Referencie

## Iné projekty

## Externé odkazy
* Oficiálné stránky Tuntex Sky Tower (anglicky) 
* Emporis.com - Tuntex Sky Tower (anglicky)

Kategória:Mrakodrapy na Taiwane
Kategória:Architektúra z 1996
Lugano

** Lugano** (*Lügann*) je mesto na juhovýchode Švajčiarska v kantóne Ticino (nem. Tessin), ktorý hraničí s Talianskom. Mesto má silný taliansky charakter, taliansky jazyk je tu úradným. Počet obyvateľov je 52 000 a celá metropolitná oblasť má 115 000 obyvateľov.

Lugano leží na okraji jazera Lugano – švajčiarska čiasť sa volá *Lago di Lugano*, talianska *Lago Ceresio*.

## Pamiatky
* Katedrála San Lorenzo
* Kostol Santa Maria degli Angeli – renesančné fresky tu maloval žiak Leonarda da Vinci
* Radnica
* Mestské múzeum a galéria

## Šport
* V meste sídli švajčiarsky prvoligový klub HC Lugano, sedemnásobný víťaz švajčiarskej hokejovej profiligy. 
* AC Lugano je prvoligový futbalový klub založený pôvodne v roku 1908.
* *Samsung Open Cup* je každoročný tenisový turnaj žien svetové federácie WTA. Koná sa v apríli.

## Pozri aj
* Zoznam miest vo Švajčiarsku

## Iné projekty


Kategória:Mestá vo Švajčiarsku
Kategória:Obce v kantóne Ticino
Xena

**Xena** môže byť:

*hlavná postava a názov amerického fantasy seriálu, pozri Xena (seriál)
*starší názov trpasličej planéty slnečnej sústavy, pozri 136199 Eris
Orchester

thumb|Filharmonický orchester
**Orchester** je inštrumentálne teleso, zvyčajne s veľkým počtom hudobníkov so sláčikovou, dychovou a niekedy aj perkusnou sekciou. Slovo *orchester* je odvodené z názvu pre priestor pred starogréckou scénou, kde bol umiestnený zbor. Orchester sa zväčšoval výrazne počas osemnásteho a devätnásteho storočia, v dvadsiatom storočí sa v zložení zmenil len veľmi málo.

Menší orchester (okolo štyridsať hudobníkov a menej) sa nazýva **komorný orchester**.

Orchester s plným obsadením (okolo 100 hudobníkov) zvyčajne voláme **symfonický orchester** alebo **filharmonický orchester**, hoci tieto prídavné mená neoznačujú presný počet hudobníkov ani inštrumentálne rozloženie. Aktuálny počet hudobníkov môže kolísať aj v závislosti od predstavenia a veľkosti sály, v ktorej práve hrajú.

## Inštrumentácia
Typický symfonický orchester pozostáva zo štyroch skupín (sekcií) podobných hudobných nástrojov, vo všeobecnosti idúcich v notovom zápise v tomto poradí:

* **[[drevené dychové nástroje]]**: pikola, 2 flauty*, 2 hoboje, anglický roh, 2 klarinety*, basový klarinet, 2 fagoty*, kontrafagot
* **[[plechové dychové nástroje]]**: 2* až 6 rohov*, 2* až 5 trúbok*, 3 pozauny z toho jedna je basová, tuba
* **[[bicie nástroje]]**: tympany*, malý bubon, veľký bubon, činely, triangel
* 
* **[[strunové nástroje]]**:
****[[sláčikové nástroje]]**: 16 až 30 (alebo aj viac) huslí*, 8 až 12 viol*, 8 až 12 (alebo aj viac) čiel* a 5 až 8 (alebo aj viac) kontrabasov*,
** ostatné strunové nástroje: harfa, klavír, čelesta a pod.
* Niekedy sa objavujú aj tradičné nástroje drevených telies ako napr. saxofón a barytón.

Hudobné nástroje (a ich minimálny počet) označené hviezdičkou sú považované za „kľúčové“ symfonické nástroje a iba vo výnimočných prípadoch sa nevyskytujú vo väčšine symfonickej literatúry. Ostatné nástroje uvedené vyššie považujeme za „pomocné“ nástroje a používajú sa menej často, ale stále o nich hovoríme ako o „štandardnej“ súčasti symfonického orchestra. Symfonické diela neskorého 19. storočia používajú *všetky* pomocné nástroje, ako aj veľký počet sláčikov, väčšinou ich plný názov obsahuje spojenie *"pre *'veľký*' orchester"*, napríklad dielo *[[Ein Heldenleben]]* od Richarda Straussa.

## Významné symfonické orchestre

Vo svete:

* Berlínski filharmonici
* Bostonský symfonický orchester
* Clevelandský orchester
* Česká filharmónia
* Drážďanský štátny orchester
* Göteborskí symfonici
* Chicagsky symfonický orchester
* Kráľovský orchester Concertgebouw
* Lipský orchester Gewandhaus
* Londýnsky symfonický orchester
* Los Angelesská filharmónia
* New Yorkská filharmónia
* Orchester Marinského divadla
* Philadelphský orchester
* Sankt Peterburgská filharmónia (bývalá Leningradská filharmónia)
* Symfonický orchester Bavorského rozhlasu
* Symfonický orchester Columbia
* Viedenskí filharmonici

Na Slovensku:

* Slovenská filharmónia
* Štátna filharmónia Košice
* Orchester Národného divadla Košice

## Iné projekty

Kategória:Hudobné telesá
Geoffrey Chaucer

**Geoffrey Chaucer** (* asi 1343, Londýn, Anglické kráľovstvo – † 25. október 1400, Londýn) bol anglický básnik, ktorého diela, najmä *Canterburské poviedky* sa považujú za prelom v anglickej literatúre. Chaucer pôsobil aj ako diplomat a filozof.

*[[Canterburské poviedky]]*, cyklus 24 príbehov, ktoré si rozprávajú pútnici na ceste z Londýna, začal písať v roku 1387. 

## Referencie

## Iné projekty

Kategória:Narodenia v 40. rokoch 14. storočia
Kategória:Úmrtia 25. októbra
Kategória:Úmrtia v 1400
Kategória:Anglickí básnici
Kategória:Osobnosti z Londýna
Kategória:Pochovaní vo Westminsterskom opátstve
Dehiscencia rany

**Dehiscencia rany** (lat. *dehiscentio vulneris*) je lekársky odborný výraz označujúci predčasný rozostup okrajov chirurgickej rany.

Dehiscencia rany je jednou z komplikácii hojenia chirurgických rán. Spôsobená je poruchou hojenia rany, ktorú môže spôsobiť infekcia lokality rany, krvácanie do rany a vznik hematómu, alebo aseptická nekróza okolia rany, spôsobená insuficienciou prekrvenia tejto lokality.

Sutúra (zašitie) rany zabezpečuje pevnosť rany na úrovni približne 80% pevnosti zdravej kože, avšak len za predpokladu plnohodnotnosti tkaniva, do ktorého je sutúra vložená. Pevnosť rany bez podpory šicieho materiálu stúpa v prvých dňoch hojenia len veľmi pozvoľna. Po týždni dosahuje len 3% pevnosti zdravej kože. Táto pevnosť je však už pri šetrnom zaobchádzaní schopná udržať ranu aj bez mechanickej podpory šicieho materiálu a teda horizont 7 dní je aj horizontom odstránenia sutúry z rany. 7 dní fyziologického hojenia však nie je pre odstránenie sutúry konštantný interval a varíruje podľa lokality rany a vlastností kože v lokalite (5 dní na tvári, až 14 dní na chrbte a v gluteálnej oblasti).

Kategória:Chirurgia
Články Konfederácie

**Články Konfederácie a večnej únie**, známejšie ako **Články Konfederácie**, boli prvým vládnym dokumentom, čiže ústavou, Spojených štátov amerických. Boli napísané v lete roku 1776 a prevzaté Druhým kontinentálnym kongresom 15. novembra 1777, po jednom roku debát. V praxi slúžili ako de facto systém vlády používaný Kongresom ("schôdza Spojených štátov v Kongrese"), až do doby než sa články stali de iure konečnou ratifikáciou 1. marca 1781. Vtedy sa Kongres stal Kongresom Konfederácie. Články konfederácie stanovili pravidlá fungovania Spojených štátov. Konfederácia mohla viesť vojnu, vyjednávať o diplomatických dohodách, zaoberať sa problémami západných území, vydávať peniaze a požičiavať si prostriedky v rámci aj mimo územia Štátov. Naopak veľkým nedostatkom bola nemožnosť určovať dane. Druhé slabé miesto bol princíp jeden štát, jeden hlas. Od väčších štátov sa očákavalo, že budú prispievať viacej, ale mali iba jeden hlas. Ako povedal Benjamin Franklin, "Nech menšie kolónie odvádzajú rovnako peňazí a mužov, a potom budú mať aj rovnaký hlas. Ale ak budú mať rovnocenný hlas bez rovnakých povinností, konfederácia založená na takýchto základných princípoch nemôže vydržať veľmi dlho." Pôvodne bola zámerom iba slabá centrálna vláda, ktorá mala vládnuť najmä v núdzovom stave. Ale koniec Vojny a nové priority, ktoré sa potom vynorili, jasne ukázali mnohé nedostatky Článkov. Nahradila ich oveľa silnejšia Ústava Spojených štátov po ratifikácii 21. júna 1788.

## Galéria

Image:Articles page1.jpg|Články Konfederácie, strana 1
Image:Articles page2.jpg|Články Konfederácie, strana 2
Image:Articles page3.jpg|Články Konfederácie, strana 3
Image:Articles page4.jpg|Články Konfederácie, strana 4
Image:Articles page5.jpg|Články Konfederácie, strana 5


## Pozri aj
* Dejiny Spojených Štátov
* Deklarácia nezávislosti Spojených štátov
* Listina práv Spojených štátov
* Ústava Spojených štátov

## Externé odkazy
* Text Version of the Articles of Confederation 
* Articles of Confederation and Perpetual Union
* Articles of Confederation and related resources, Library of Congress
* Today in History: November 15, Library of Congress
* United States Constitution Online - The Articles of Confederation
* Free Download of Articles of Confederation Audio
* The Articles of Confederation, Chapter 45 (see page 253) of Volume 4 of *[[Conceived in Liberty]]* by Murray Rothbard, in PDF format.

Clanky Konfederácie
Requerimiento

thumb|Ferdinand II. Aragónsky
**Requerimiento** (šp. výzva, upozornenie) bol dokument napísaný v roku 1513 na príkaz španielskeho kráľa Ferdinanda II. Juhoamerickí Indiáni ním boli prinútení uznať nadvládu pápeža a španielskeho kráľa. Museli tiež prijať kresťanských kňazov. Kto neposlúchol, stal sa španielskym otrokom. Requerimientom Španieli zdôvodňovali svoje ďalšie výboje. Podľa zákona sa musel tento dokument prečítať všetkým Indiánom, iba máloktorí však vedeli po španielsky tak dobre, aby pochopili jeho význam.

Kategória:Domorodí obyvatelia Južnej Ameriky
Kategória:Dejiny Španielska
Kategória:Dejiny Ameriky
Inertial Upper Stage

**Inertial Upper Stage** (skratka **IUS**) je raketový ťahač, ktorý sa používal ako doplnkový raketový stupeň pre štart ťažkých geostacionárnych a medziplanetárnych sond pomocou nosných rakiet Titan 3 a Titan IV z paluby raketoplánu. UIS je dvojstupňový a v oboch stupňoch používa tuhé raketové palivo. Pomocou tohto stupňa boli dopravené na medziplanetárne dráhy sondy Magellan, Galileo a Ulysses.

Kategória:Raketové stupne
Sognefjorden

thumb|upright=1.5|Mapa Sognefjordu a okolia.
**Sognefjorden** je druhý najväčší fjord na svete a najväčší v Nórsku. šírka jeho ústia je približne  a celková dĺžka . Maximálna hĺbka je  pod hladinou mora.

## Iné projekty

Kategória:Fjordy Nórska
Kategória:Severné more
Kategória:Sogn og Fjordane
Gallarate

**Gallarate** je mesto v talianskom regióne Lombardsko, v provincii Varese. Počet obyvateľov je zhruba 50 000.

Mesto bolo založené v stredoveku. Mesto malo v prvej polovici 19. storočia významný textilný priemysel. V meste sa narodil taliansky profesionálny cyklista Ivan Basso a atlét Michele Frangilli.

Medzi pamiatky patrí románsky Kostol sv. Petra a Chrám Campagnskej Madonny.

## Osobnosti mesta
* Ivan Basso (* 1977),  cestný cyklista

## Iné projekty
.

## Externé odkazy
Oficiálna stránka

Kategória:Mestá v Lombardsku
Listy federalistov

thumb|Reklamný leták zbierky '''Federalista'''
**Listy federalistov** sú súbor 85 článkov argumentujúcich v prospech ratifikácie Ústavy Spojených štátov. Vychádzali postupne v novinách mesta New York od októbra 1787. Zbierku všetkých článkov, nazývanú **Federalista**, vydali v roku 1788 v dvoch zväzkoch J. a A. McLeanovi. 

Federalistické listy sú primárnym zdrojom interpretácie Ústavy, nakoľko predostierajú filozofiu a pozadie navrhovaného systému vlády. Autori Listov chceli zároveň podporiť hlasovanie o ratifikácii a ovplyvniť neskoršiu interpretáciu Ústavy. Podľa historika Richarda Morrisa sú Listy federalistov „neporovnateľným osvetlením Ústavy, klasické dielo politickej vedy neprekonané prácou akéhokoľvek neskoršieho autora čo sa týka jeho šírky a hĺbky." 

Články napísali Alexander Hamilton (napísal pravdepodobne 51 z nich), James Madison (29), a John Jay (5). Ostatné články boli výsledkom spolupráce medzi Madisonom a Hamiltonom Vychádzali pod pseudonymom „Publius,“ na počesť rímskeho konzula Publia Valeria Publicolu. Madisonovi sa prisudzuje najväčšia zásluha o Ústavu („Otec Ústavy“) a neskôr sa stal štvrtým prezidentom Spojených štátov. Hamilton bol aktívnym delegátom na Ústavodarnom zhromaždení a stal sa prvým ministrom financí. John Jay sa stal prvým predsedom Najvyššieho súdu.

Federalista č. 10, ktorý sa zaoberá spôsobmi ako zabrániť záujmovým skupinám a hovorí v prospech veľkej republiky, je považovaný za najdôležitejší z 85 článkov z filozofickej perspektívy.
Federalista č. 84 je okrem iného zaujímavý svojim odporom proti tomu čo poznáme ako Listinu práv Spojených štátov. Federalista č. 51 je možno najjasnešiou výpoveďou čo to znamená „federalizmus.“

## Referencie


## Externé odkazy
* Federalist Papers on the Bill of Rights
* Teaching the Federalist Papers 
* Fully Linkable version of The Federalist Papers
* The Avalon Project at Yale Law School: The Federalist Papers
* The Federalist Papers at the Library of Congress
* The Federalist Papers etext from Project Gutenberg
* The Federalist Papers audio narration at Americana Phonic

Kategória:Dejiny USA
Pelikán biely

:*Pelikán biely môže byť aj starší slovenský názov pelikána ružového, pozri [[pelikán ružový]].*
**Pelikán biely** alebo **pelikán červenozobý** () je druh z čeľade pelikánovité.

## Charakteristika
Pelikány biele sú veľké vtáky. Majú biele sfarbenie, čierne špičky krídel a široký oranžový zobák. Rozpätie ich krídel dosahuje okolo 3 metre. Počas letu sú pôvabné, krídlami pohybujú v pomalých silných úderoch.

Na rozdiel od pelikána hnedého sa za svojou korisťou nepotápajú. Praktizujú skôr rybárčenie v skupinách. Jedince tohto druhu zjedia viac ako 1,8 kg rýb denne. Ich hlavnou potravou sú kapry, ostriež žltý, sumce atď.

Pelikány biele hniezdia v kolóniách zložených z niekoľko stoviek párov na ostrovoch v sladkovodných a brakických jazerách vnútrozemia Severnej Ameriky. Najsevernejšie hniezdne kolónie sa nachádzajú na ostrovoch v smere prúdu rieky Slave, medzi komunitami Fort Fitzgerald v Alberte a Fort Smith v severozápadnych teritóriách. Samice znášajú 2 až 3 vajcia do plytkých priehlbín na zemi. Vysedia ich obaja rodičia.

Miesta ich prezimovania sú centrálna Kalifornia, pacifické pobrežie Guatemaly a pobrežie Mexického zálivu.

Hoci je pytliactvo najväčším známym dôvodom úmrtnosti, je pelikán biely iba málo dotknutý druh. Kolónie vtákov sú veľmi citlivé na vyrušovanie a návštevy človeka môžu spôsobiť, že pelikány odletia a opustia svoje hniezda.

Tento druh je pod ochranou Zmluvy o sťahovavých vtákoch z roku 1972.

Vedecké meno tohto vtáka *Pelecanus erythrorhynchos* je zložené z latinského slova *Pelecanus* (pelikán) a *erythrorhynchos* vytvoreného z gréckych slov *erythros* (červený) a *rhynchos* (zobák). V doslovnom preklade to znamená *červenozobý pelikán*.

## Referencie

## Iné projekty

Kategória:Pelikánovité
Kategória:Najmenej ohrozené druhy
Dehiscencia

**Dehiscencia** môže byť:

* v lekárstve, pozri dehiscencia rany
* v botanike, samovoľné pukanie plodov, pozri dehiscencia (botanika)
Frízsky kôň

thumb|Frízský kôň
**Frízsky kôň** patrí medzi najstaršie európske plemená koní. Jeho vek sa odhaduje na 3000 rokov. Patrí k pôvodným severoeurópskym plemenám. Oceňovali ho pre jeho výkonnosť už starí Rimania.

## Dejiny
Frízske plemeno vďačí za mnohé svoje črty andalúzskemu koňovi zo Španielska. Je to chladnokrvný, ťažný kôň pochádzajúci z primitívneho lesného koňa. Rimania ho oceňovali ako vynikajúceho pracovného koňa. Plemeno dostalo meno podľa Frízska: oblasti v Holandsku a Nemecku. Predpokladá sa, že pochádza z obdobia tisíc rokov pred Kr. V priebehu rokov sa plemeno skvalitňovalo a zároveň sa zlepšoval jeho osud. Bol územčistý, húževnatý a otužilý s poslušnou povahou a bol z neho vynikajúci záprahový kôň. Bol vysoko cenený aj ako kráľovský vojnový kôň. Hoci nebýva veľký (aj keď dnešný trend uprednostňuje vysoké kone; niektoré majú už bežne výšku nad 168 cm), má neobyčajne vznešené správanie a pôsobivú akciu s vysokým krokom. Vplyv španielskych koní počas španielskej nadvlády v Nizozemsku (v rokoch 1568 – 1648) dodal plemenu viac ušľachtilosti.

Napriek svojej výnimočnosti, na začiatku 20. storočia frízsky kôň takmer vyhynul. Chovateľský zväz bol založený v roku 1879, ale popularita klusákov, medzi ktorými toto plemeno vynikalo, viedla ku kríženiu s cieľom zvýšiť rýchlosť na úkor pôvodného typu. V roku 1913 zostali vo Frízsku len tri žrebce. Plemeno zachránila druhá svetová vojna, keď mali holandskí poľnohospodári nedostatok vozidiel i pohonných hmôt a boli nútení vrátiť sa ku koňom. Druhú vážnu krízu prekonával chov frízkych koní v 60. rokoch, keď sa chovná báza znovu kriticky znížila. Aj táto však bola úspešne prekonaná a chov frízskych koní sa rozšíril prakticky do celého sveta. Zväz chovateľov frízskych koní získal v roku 1954 titul "kráľovský".

## Vzhľad
Dnešný frízsky kôň má kompaktnú telesnú stavbu s honosnými chodmi a  pokojným temperamentom. Má výšku od 150 – 170 cm, krátke silné nohy (u ľahších typov dlhšie a menej silné) s tvrdými kopytami a dobre osvaleným telom, a dlhú elegantnú hlavu. Krk má výrazne klenutý (labutí) a vznosný. Jeho vlnitá hriva a chvost pripomínajú hrivu a chvost andalúzskeho a luditánskeho koňa. Sú to výlučne vraníky bez bielych znakov. V lete srsť vybledne na slnku a môže mať čokoládové sfarbenie; preto niektorí chovatelia v Holandsku púšťajú svoje kone do výbehov len v noci aby nevybledli. Pre svoju čiernu farbu, elegantné chody i povahu je frízsky kôň obľúbený ako kočiarový, pohrebný aj cirkusový. Prvé frízske kone sa uplatňovali v jazdeckých školách vo Francúzsku a v Španielsku, kde vynikali v cvikoch vysokej školy. Stále je po nich dopyt ako po kočiarových koňoch – či už v súťažiach alebo pre parádu – pretože ich jednoliata čierna farba sa dobre ukáže takmer v akejkoľvek skupine.

## Využitie
Frízske kone sú absolútne bezproblémové, pokojné a ľahko ovládateľné. Nie sú ľakavé a dobre znášajú i ostatné zvieratá. V súčasnej dobe sú veľmi populárne a obľúbené.

## Iné projekty

## Externé odkazy
* Frízsky kôň v atlase na konicci.cz 

Kategória:Plemená koní
Brána jazykov (vzdelávací projekt)

**Brána jazykov** je projekt celoživotného vzdelavania učiteľov, organizovaný v Česku od 17. októbra 2005 Národným inštitútom pre ďalšie vzdelávanie (NIDV). Tento projekt je zameraný na rozvoj jazykových a metodických schopností českých učiteľov. Názov projektu bol inšpirovaný dielom Jana Ámosa Komenského Janua linguarum reserata (Brána jazykov otvorená).

NIDV v projekte organizuje metodické a jazykové kurzy pre tri cieľové skupiny učiteľov základných, stredných a vyšších odborných škôl.

* Kvalifikovaní učitelia bez príslušnej spôsobilosti k výuke cudzieho jazyka, ktorí však tento cudzí jazyk učia alebo budú učiť. Táto skupina zahŕňa učiteľov anglického, nemeckého a francúzskeho jazyka, predovšetkým zo základných škôl, ktorý tento jazyk ovládajú len čiastočne a pôvodne boli kvalifikovaní k výuke iných predmetov. Kurz sa skladá celkom z 200 vyučovacích hodín. Cieľom je predovšetkým zdokonalenie učiteľov v jazyku a nácvik metodických schopností potrebných k jeho výuke.
* Kvalifikovaní učitelia s príslušnou spôsobilosťou k výuke cudzích jazykov. Táto skupina zahŕňa učiteľov hore uvedených jazykov, ktorý si chcú zdokonaliť svoje metodické vedomosti a schopnosti. Kurz sa skladá z 30 vyučovacích hodín.
* Ostatní pedagogickí a odborní pracovníci v školstve. Účastníci kurzov v tejto skupine sa iba učia cudzí jazyk, v kurzoch sa neprezentuje metodika jazykového vyučovania. Kurz sa skladá zo 150 vyučovacích hodín.

Do projektu sa prihlásilo celkovo 7&nbsp;173 českých učiteľov, z toho 6&nbsp;340 do kurzov anglického jazyka, 700 do kurzov nemeckého jazyka a 133 do kurzov francúzskeho jazyka. 75 percent finančných nákladov na kurzy usporadúvané v rámci projektu je platených z Európskych štrukturálnych fondov a zvyšok hradí Ministerstvo školstva, mládeže a telovýchovy Českej republiky. Kurzy pre kvalifikovaných učiteľov boli ukončené v júni 2006, celý projekt sa skončil v júni 2007.

Kategória:Vzdelávanie v Česku
Chmeľ obyčajný

**Chmeľ obyčajný** (lat. *Humulus lupulus*) je vytrvalá dvojdomá rastlina z čeľade konopovité (*Cannabaceae*).

Je to popínavá chlpatá rastlina s dĺžkou 6 m. Šľachtené odrody môžu mať 10 až 40 m. Má stopkaté, 3- až 5-laločnaté protistojné listy s pílkovitými okrajmi. Je dvojdomá. Kvitne v júli. 

Má tyčinkové (samec) alebo piestikové kvety (samica). Piestikové kvety vytvárajú strapce zo šištíc (*strobilus*). V pazuchách ochranných listeňov sa nachádzajú žliazky s účinnými látkami. Obsahuje lupulín, živice s horčinami, vosky a silicu. Využíva sa pri výrobe piva, na konzervovanie, pri výrobe chleba a vo farmácii. V liečiteľstve sa používa ako sedatívum, diuretikum, pri poruchách spánku a na podporu chuti. Pestujú sa výhradne samičie rastliny (chmeľnice), opeľuje sa vetrom, plody sú nažky. 

Pôvod nie je presne známy, asi pochádza z Európy. Rastie v pestovaných kultúrach, ale aj divoko vo vlhkých lužných lesoch. V Česku sa pestuje od 11. storočia.

Plesnivé plody môžu vytvárať silnú alergickú reakciu.

## Referencie

### Literatúra
* FARAGÓ, Juraj; ÜRGEOVÁ, Eva. *Chmeľ obyčajný - nové pohľady na tradičnú plodinu*. Trnava: Univerzita sv. Cyrila a Metoda, Fakulta prírodných vied, 2013; ISBN 978-80-8105-518-8.
* SLAVÍK, R. *Chmeľ: jeho pestovanie a agrotechnika*. Bratislava: Povereníctvo poľnohospodárstva a lesného hospodárstva, 1959.
* SRP, Antonín. *Chmeľ - technológia pestovania a agrobiologická kontrola plodných chmeľníc*.  Nitra: ÚVTI pre poľnohosp., 1981.

## Iné projekty

## Externé odkazy
* Chmeľ obyčajný na VFU Brno 
* Chmeľové stránky - biológia, pestovanie, dejiny, pivovarnictvo…

Kategória:Konopovité
Kategória:Liečivé rastliny
Kategória:Flóra na Slovensku
Bern (kantón)

**Bern** je kantón, ktorý sa nachádza v stredozápadnom Švajčiarsku. Počet obyvateľov je 969 000 a hlavný mestom je Bern. Rozlohou aj počtom obyvateľov je druhý najväčší švajčiarsky kantón. Kantónom preteká rieka Aare a jej prítoky. Celá oblasť je pomerne bohatá na vrchy, ľadovce a vodopády. Turizmus je jeden z hlavných zdrojov financií.

## Referencie

## Iné projekty


Kategória:Kantóny vo Švajčiarsku
Neuchâtel (kantón)

**Neuchâtel** (fr.) alebo **Neuenburg** (nem.) je kantón v západnom Švajčiarsku. Počet obyvateľov je 167 990, hlavné mesto je Neuchâtel/Neuenburg. Kantón na severozápade susedí s Francúzskom, na juhovýchode je Neuchâtelské jazero.

## Najvýznamnejšie mestá
* La Chaux-de-Fonds
* Le Locle
* Neuchâtel

## Referencie

## Iné projekty

Kategória:Kantóny vo Švajčiarsku
Svieca

náhľad|Svieca umiestnená v svietniku

::*Svieca je aj nosný hlien visiaci pod nosom, pozri pod [[hlien]].*

**Svieca** (z psl. *svěťa* od *světъ* – svetlo) alebo **sviečka** je stĺpec vosku (alebo parafínu, loja či stearínu) s textilným knôtom v prostriedku, slúžiaci ako spaľovací umelý zdroj svetla. Sviečka bola až do objavu plynových a elektrických osvetľovacích telies jedným z najdôležitejších umelých zdrojov svetla.

## Referencie

## Iné projekty

Kategória:Zdroje svetla
Kategória:Oheň
Nikolaj Alexandrovič Antropov

**Nikolaj Alexandrovič Antropov** (* 18. február 1980, Öskemen, ZSSR) je bývalý kazašsko-kanadský profesionálny hokejista. Hrával na poste centra a nosil číslo 80.

## Klubový hokej
V roku 1998 ho v 10. kole draftovalo Toronto Maple Leafs, kde pôsobil až do sezóny 2008/09. V tejto sezóne prestúpil do tímu New York Rangers. 2. júla 2009 sa upísal tímu Atlanta Thrashers na 4-ročný kontrakt, podľa ktorého by mal zarobiť 16,25 miliónov amerických dolárov. Po skončení hráčskej kariéry pôsobil ako konzultant pre Toronto Maple Leafs.

## Reprezentácia
Kazachstan reprezentoval na ZOH 2006 v Turíne a na dvoch majstrovstvách sveta v hokeji.
 
## Referencie


## Externé odkazy
* 

Kategória:Kazašskí hokejisti
Kategória:Kazašskí hokejoví útočníci
Kategória:Kazašskí olympionici
Kategória:Účastníci MS v hokeji 1998
Kategória:Účastníci MS v hokeji 2014
Kategória:Hráči Toronto Maple Leafs
Kategória:Hráči New York Rangers
Kategória:Hráči Atlanta Thrashers
Kategória:Hráči Barys Astana
Kategória:Hokejisti draftovaní klubom Toronto Maple Leafs
Kategória:Kazašské osobnosti ruského pôvodu
Kategória:Osobnosti z Öskemenu
Tie Domi

**Tahir „Tie“ Domi** (* 1. november 1969, Windsor, Ontário, Kanada) je bývalý profesionálny hokejista (aktívny v rokoch 1989-2006). Najviac je známy ako zdatný bitkár a hráč Toronto Maple Leafs, New York Rangers a Winnipeg Jets.

Narodil sa v meste Windsor v Ontáriu albánskym rodičom a vyrastal v neďalekom Belle River. V roku 1986 si ho vybral klub Ontario Hockey League Peterborough Petes. O dva roky neskôr sa stal súčasťou draftu NHL, keď si ho z 27. miesta v prvom kole vybral klubom Toronto Maple Leafs. V NHL debutoval v sezóne 1989/90, keď za Leafs odohral 2 zápasy. Po sezóne prestúpil do New York Rangers. Tu odohral tri sezóny, následne odohral tri sezóny za Winnipeg Jets. 

V roku 1995 sa vrátil do klubu Tornto Maple Leafs. Tu následne odohral väčšinu svojej kariéry.

Jeho syn Max Domi je taktiež hokejistom.

## Referencie


## Externé odkazy
* 

Kategória:Kanadskí hokejisti
Kategória:Hráči Toronto Maple Leafs
Kategória:Hráči New York Rangers
Kategória:Hráči Winnipeg Jets
Kategória:Hokejisti draftovaní klubom Toronto Maple Leafs
Kategória:Osobnosti z Windsoru (Ontário)
Kategória:Kanadské osobnosti albánskeho pôvodu
Sesto San Giovanni

**Sesto San Giovanni** je mesto v regióne Lombardsko na severe Talianska. Mesto je časťou provincie Miláno. Počet obyvateľov je asi 81 000.

Mesto malo dlhší čas prezývku taliansky Stalingrad v dôsledku historickej prítomnosti Talianskej komunistickej strany. V súčasnosti sídlia v meste viaceré veľké spoločnosti.

Sesto San Giovanii leží neďaleko veľkých miest Monza a Miláno.

## Partnerské mestá
*  Campinas, Brazília
*  Goiânia, Brazília
*  Langenstein, Rakúsko
*  Predappio, Taliansko
*  Saint-Denis, Francúzsko
*  Santo André, Brazília
*  Zlín, Česko

## Iné projekty

Kategória:Mestá v Lombardsku
Willem de Kooning

**Willem de Kooning** (* 24. apríl 1904, Rotterdam, Holandsko – † 19. marec 1997, Long Island, New York, Spojené štáty) bol holandský  abstraktný expresionistický maliar.

K jeho najčastejším témam maľby patrili ženy. Jeho štýl sa počas jeho kariéry viackrát menil, od jeho raných diel v ktorých zobrazoval osoby v štýle Picassa, až k maľbám abstraktných krajín.http://www.artmuseum.cz/umelec.php?art_id=525  Zomrel v roku 1997, keď vo veku 92 rokov prehral boj s Alzheimerovou chorobou.

Kategória:Holandskí maliari
Kategória:Naturalizované osobnosti USA
Kategória:Osobnosti z Rotterdamu
Priekopa (obrana)

náhľad|Bodamský hrad s vodnou priekopou

**Obranná priekopa** je prvok pasívnej obrany pevnosti, ako napríklad hradu alebo zámku čí iných stavieb. Priekopa môže byť vybudovaná aj okolo múrov alebo kolových hradieb. Priekopa môže byť naplnená vodou, alebo úplne suchá, zvláštnu kategóriu tvorí vlhká priekopa. Suchá priekopa má za účel nielen spomalenie inváznej armády, ale aj jej umiestnenie na miesto vhodné pre obrancov. V prípade pevností zväčšuje aj výškový rozdiel hradieb oproti terénu. Vlhká priekopa, alebo priekopa len občasne zaplavená, môže byť pasca pre vozidlá a ťažkú techniku. 

Nedávne dejiny ukázali, že taký jednoduchý prvok pasívnej bezpečnosti objektu akou je vyhĺbená priekopa môže výrazne spomaliť postup veľkých armád. Väčšie jednotky musia spomaliť, aby mohli prejsť, alebo nájsť obchádzku či vhodný prechod. Vozidlá snažiace sa prekonať priekopu môžu byť ľahkým cieľom, zvlášť ak je pozícia bránená obrancami so samovražednými sklonmi a ľahko prenosnou pancierovou päsťou (bazuka, LAW). Efektívne využitie priekop pomáhalo afganským bojovníkom po invázii sovietskych vojsk, ako aj v nedávnej dobe po invázii vojsk Spojených štátov do Afganistanu. Dlhé úseky priekop umožňujú nepozorovaný presun osôb a preto, aj keď neplnia už obrannú funkciu, uľahčujú prácu záškodníckym tlupám.

## Iné projekty

Kategória:Opevnenie
Siréna (mytológia)

**Siréna** (zastarano aj: *Ochechula*, *Ochechuľa*; gr. Seirén, lat. Siren) je podľa gréckej mytológie, okrídlená bájna bytosť s hornou polovicou tela ženy a spodnou polovicou vtáka. Podľa Homéra žili Sirény na ostrove Sirén a vábili svojím neodolateľným spevom a krásou námorníkov do záhuby.

## Iné projekty

## Zdroje

Kategória:Bájne tvory gréckej mytológie
Cerro Santa Isabel

**Cerro Santa Isabel** je názov v súčasnosti neaktívneho stratovulkánu, nachádzajúceho sa v juhozápadnej časti departmentu Potosí v Bolívie, asi 40&nbsp;km severozápadne od argentínskej hranice. Vrchol andezitovo-dacitovej sopky je tvorený početnými efuzívnymi centrami. Vek poslednej erupcie nie je známy.

## Externé odkazy
* www.volcano.si.edu  - Cerro Santa Isabel na Global Volcanism Program 

Kategória:Sopky Bolívie
Kategória:Stratovulkány
Cerro del Azufre

**Cerro del Azufre** je v súčasnosti neaktívny stratovulkán, nachádzajúci sa v centrálnej časti Čile, blízko hraníc s Bolíviou. Masív sopky je tvorený prevažne andezitmi, nachádza sa na severnom okraji staršej, pleistocénnej sopky *Cerro Aguilucho*. Na severnom a východnom svahy sú nachádza niekoľko lávových dómov dacitového zloženia, produkty erupcií dómov na východnej boli datované na holocén.

## Iné projekty
.

## Externé odkazy
* www.volcano.si.edu  - stratovulkán Cerro del Azufre na Global Volcanism Program 

Kategória:Sopky Čile
Kategória:Stratovulkány
Neuchâtel

**Neuchâtel** (fr.) alebo **Neuenburg** (nem.) môže byť:
*mesto vo Švajčiarsku, pozri Neuchâtel (mesto)
*kantón vo Švajčiarsku, pozri Neuchâtel (kantón)
*okres vo Švajčiarsku, pozri Neuchâtel (okres)
*jazero vo Švajčiarsku, pozri Neuchâtelské jazero

## Pozri aj
*Neuchâtel Xamax
*Neuchâtel-Urtière
*Neuchatel (Kansas)
Neuenburg

**Neuenburg** môže byť:
* nemecký názov pre:
** Neuchâtel (mesto) (Švajčiarsko)
** Nymburk (Čechy)
** Nowogródek Pomorski (Poľsko)
** Nowe (Poľsko)
** Jaunpils (Lotyšsko)
* sídlo v Nemecku:
**Neuenburg am Rhein
** časť obce Zetel v Dolnom Sasku, pozri Neuenburg (Frízsko)
* hrad v Nemecku:
** Neuenburg (hrad, Freyburg)
** Neuenburg (hrad, Dolné Sasko)
** Neuenberg (hrad, Severné Porýnie-Vestfálsko)
Bern

**Bern** môže byť:
* mesto vo Švajčiarsku, pozri Bern (mesto)
* kantón vo Švajčiarsku, pozri Bern (kantón)
* okres vo Švajčiarsku, pozri Bern (okres)
* mesto vo Wisconsine, pozri Bern (Wisconsin)
* mesto v Kansase, pozri Bern (Kansas)
* sídlo v Idahu, pozri Bern (Idaho)
* sídlo v Holandsku, pozri Bern (Holandsko)

## Pozri aj
* New Bern
Šimpanzorodé

**Šimpanzorodé** alebo **šimpanzy** (lat. *Paninae*) môže byť:
*podčeľaď tvorená rodmi šimpanz a gorila, patriaca do čeľade hominidi (*Hominidae*) v širšom zmysle , pozri šimpanz a gorila (a porov. systémy uvedené v článku hominoidovce)
*podčeľaď tvorená len rodom šimpanz, patriaca do čeľade šimpanzovité (*Panidae*) , pozri šimpanz

## Zdroje
Delta

**Delta** môže byť:
* písmeno gréckej abecedy, pozri delta (grécke písmeno)
* ústie rieky, pozri delta (rieka)
* nosná raketa, pozri Delta (nosná raketa)
* častica delta

mesto v Argentíne:
* Paraná Delta

mesto v Kanade:
* Delta (Kanada)

mesto v Nigérii:
* Delta State (Nigéria)

mesto v USA:
* Delta (Colorado)
* Delta (Iowa)
* Delta (Kentucky)
* Delta (Louisiana)
* Delta (Missouri)
* Delta (Ohio)
* Delta (Pensylvánia)
* Delta (Utah)
* Delta (Wisconsin)
* Delta Charter Township (Michigan)
Slávičie údolie

**Slávičie údolie** môže byť:

*ulica v Bratislave, pozri Slávičie údolie (ulica)
*cintorín v Bratislave, pozri Cintorín Slávičie údolie
Cintorín Slávičie údolie

náhľad|Dom smútku
**Cintorín Slávičie údolie** je s rozlohou 18,5 ha najväčším cintorínom v Bratislave. Bol založený v roku 1912 a pôvodne bol určený pre chudobných. Nachádza sa v mestskej časti Karlova Ves na ulici Staré grunty, vedľa rozsiahleho komplexu vysokoškolských internátov (Mladosť a ŠDaJĽŠ). Nie je situovaný na rovnomennej blízkej ulici Slávičie údolie (tá náleží do mestskej časti Staré Mesto). Na cintoríne sa dodnes aktívne pochováva.

## Pochované osobnosti

Súbor:Ján Langoš grave.JPG|Hrob Jána Langoša
Súbor:Margita Figuli Grave.JPG|Hrob Margity Figuli
Súbor:IVAN BUKOVČAN GRAVE.JPG|Hrob Ivana Bukovčana
Súbor:Ľudo Zelienka.JPG|Hrob Ľuda Zelienku


## Dopravné spojenie
Cintorín je ľahko prístupný od Mlynskej doliny. Leží pri ňom veľké záchytné parkovisko.

### MHD

## Iné projekty
 

## Externé odkazy
* Cintorín Slávičie údolie na www.findagrave.com (anglicky)

Slávičie údolie
Kategória:Karlova Ves
Guillaume Bigourdan

**Guillaume Bigourdan** (* 6. apríl 1851, Sistels, Francúzsko – † 28. február 1932, Paríž) bol francúzsky astronóm.

V roku 1877 ho Félix Tisserand vymenoval za astronóma asistenta na Toulouskom observatóriu. V roku 1879 odišiel spolu s Tisserandom na Parížske observatórium kde sa neskôr stal riaditeľom. Od roku 1903 bol členom Úradu pre zemepisné dĺžky () a od roku 1904 členom Académie des sciences. 
V rokoch 1919–1928 bol riaditeľom Medzinárodnej časovej ústredne.

Venoval sa určovaniu polohy hmloviny 6380. Študoval pohyb a snažil sa predpovedať ich budúce správanie. Objavil pritom približne 500 nových objektov. V roku 1902 spolupodieľal sa na snahe zmerať vzdialenosť medzi Londýnom a Parížom. Popísal metódu pre nastavenie teleskopu, nazvanú po ňom *[[Bigourdanova metóda]]*.

V roku 1919 sa stal laureátom Gold Medal of the Royal Astronomical Society.

Bol ženatý, mal dcéru Amédée Mouchezovú.

## Publikácie
* 1892: "Observations de 1884. Observations de Nébuleuses et d'amas stellaires" Annales de l'Observatoire de Paris.
* 1905: "Les éclipses de soleil: instructions sommaires sur les observations que l'on peut faire pendant ces éclipses, et particulièrement pendant l'éclipse totale du 30 août 1905", 1905, Paris, Gauthier Villars 
* 1917: "Observations de 1907. Observations de Nébuleuses et d'amas stellaires" Annales de l'Observatoire de Paris.

## Ocenenia
* 1883: Prix Lalande
* 1891: Prix Lalande
* 1895: rytier Čestnej légie
* 1903: člen Académie des sciences  a Bureau des Longitudes
* 1919: Gold Medal of the Royal Astronomical Society
* 1919: Prix Jules-Janssen
* 1924: prezident "Académie des sciences" a Institut de France

## Externé odkazy
* Udelenie Zlatej medaily RAS 

## Zdroje

* JRASC '''26''' (1932) 276 
* MNRAS '''93''' (1933) 233
* Obs '''55''' (1932) 116
* PASP '''44''' (1932) 133

Kategória:Francúzski astronómovia
Kategória:Objavitelia planétok
Kategória:Nositelia Radu čestnej légie
Portoviejo (mesto)

right|thumb|Katedrála v meste

**Portoviejo** je mesto v Ekvádore, hlavné mesto provincie Manabí. Je vzdialené  od pobrežia Tichého oceánu. Má okolo 280 000 obyvateľov. Je známe aj ako mesto *Kráľovských tamariškov* pre nádherné stromy nachádzajúce sa v tejto oblasti.

Portoviejo je hlavným politickým a hospodárskym strediskom údolia rieky Portoviejo, ktoré takisto zahŕňa kantóny Santa Ana a Rocafuerte, kde sa každoročne obhospodaruje okolo 110 štvorcových kilometrov pôdy. Údolie je úrodné, pestujú sa paradajky, cibuľa, paprika, banány, mango a iné tropické ovocie. Mesto, ktoré zasiahla hospodárska kríza v 80. a 90. rokoch 20. storočia, sa v súčasnosti spamätáva zo závažného rozpočtového obmedzovania a vysokej miery nezamestnanosti, čo robí problémy miestnej samospráve. Portoviejo je perfektným miestom pre vychutnanie tradičnej kuchyne Manabí, veľhlasnej v Ekvádore, zvyčajne vo vidieckych reštauráciách nachádzajúcich sa na ceste **Portoviejo-Crucita**.

## Dejiny
Mesto bolo založené 12. marca 1535 španielskym kapitánom **[[Francisco Pacheco|Franciscom Pachecom]]** ako "**Nové Mesto Sv. Juraja z Portoviejo**".

Jeden z najväčších ekvádorských básnikov Vicente Amador Flor pochádzal z Portovieja a o meste napísal veľa básní.

## Referencie


## Iné projekty

Kategória:Mestá v Ekvádore
Máungúdú

**Máungúdú** () je jedným z obývaných ostrovov na atole Šavijani na Maldivách. Počet obyvateľov je 936 (február 2003), dĺžka ostrova 650 m, šírka 500 m. Vzdialenosť od hlavného mesta Male je 206,79 km.

## Externé odkazy
*Informácie o ostrove Máungúdú  - anglicky

Kategória:Ostrovy atolu Šavijani
Marosi

**Marosi** () je jedným z obývaných ostrovov na atole Šavijani na Maldivách. Počet obyvateľov je 838 (jún 2006), dĺžka ostrova 690 m, šírka 600 m. Vzdialenosť od hlavného mesta Male je 229,65 km.

## Externé odkazy
*Informácie ministerstva pre rozvoj o Marosi - anglicky

Kategória:Ostrovy atolu Šavijani
Zväzok dôverníka

**Zväzok dôverníka** alebo **spis dôverníka** je spis štátnej bezpečnosti, v ktorom sa zhromažďovali informácie, ktoré pomáhali plniť previerkové, pomocné a orientačné úlohy štátnobezpečnostnej povahy v súvislosti s odhaľovaním alebo objasňovaním protištátnej činnosti.

Kategória:Štátna bezpečnosť
Evidenčný zväzok

**Evidenčný zväzok** bol zväzok štátnej bezpečnosti, ktorý bol zavedený na osoby, u ktorých existovali náznaky protištátnej činnosti, ktoré si však vyžadovali dôkladné preverenie. Evidenčné zväzky boli zavádzané ako predbežné opatrenie. Neskôr tento druh zväzku nahradil **Pozorovací zväzok**.

Kategória:Štátna bezpečnosť
Osobný zväzok

**Osobný zväzok** bol zväzok štátnej bezpečnosti, ktorý bol zavedený na osobu, ktorá na základe preverených poznatkov vykonávala nepriateľskú protištátnu činnosť, alebo bola z takejto činnosti podozrivá.

Kategória:Štátna bezpečnosť
Drumlin

thumb|Profil drumlinu.
**Drumlin** (z ír. *droimnín* - *malý horský chrbát*) je menší kopcovitý útvar (výška približne 45&nbsp;m, dĺžka 0,8-1&nbsp;km) vytvarovaný činnosťou ľadovca. Predstavujú neerodované zvyšky horninových blokov, ktoré obrúsila erózna činnosť ľadovca. Hrana drumlinu, ktorá je orientovaná v protismere pohybu ľadovca je strmšia, opačná je predĺžená v smere pohybu ľadovca. Drumliny sa často nevyskytujú samostatne, tvoria *drumlinové polia* približne rovnakých tvarov a orientácie.

[thumb|left|Drumlin z Cato v [New York (štát USA)|New Yorku.]]
Drumliny pochádzajúce z posledného zaľadnenia sa vyskytujú v Spojených štátoch (New York, Massachusetts, Minnesota, Wisconsin), Poľsku, Kanade (južné Ontário), Estónsku, Írsku, Fínsku, Alpách a v Patagónii. Recentné drumliny sa nachádzajú v Antarktíde.

## Iné projekty
.

Kategória:Glaciológia
Kategória:Geologické termíny
Kategória:Glaciálne formy reliéfu
Žena

[thumb|upright|[Praxiteles (sochár)|Praxitelova *Afrodita z Knidu*]]

**Žena** je:
* v širšom zmysle: ľudský jedinec ženského pohlavia,
* v užšom zmysle: dospelý ľudský jedinec ženského pohlavia, pričom sa dospelosť najčastejšie definuje dosiahnutím veku 18 rokov.

Niekedy sa slovo žena používa aj pre označenie roly v spoločnosti. Žena, ktorá porodila dieťa je matka. Dieťa ženského pohlavia je dievča, pričom tento termín sa niekedy používa aj pre mladé ženy.

Pre označenie samičieho a teda aj ženského pohlavia v biológii sa používa symbol planéty Venuše. Je to štylizované znázornenie zrkadla bohyne Venuše — koliesko s malým krížikom (Unicode: ♀). Symbol reprezentuje ženskosť a v stredovekej alchýmii označoval meď.

Slovo *žena* vzniklo z gréckeho slova gyne, čo je taktiež základom názvu medicínskeho odboru gynekológia. V latinčine sa žena povie *femina*, čo má pravdepodobne pôvod v inom latinskom slove *fellare* (sať, dojčiť).

## Biológia
Ženská dospelosť je obdobie v živote ženy, ktoré prichádza po detstve a dospievaní (puberte). Zvyčajne trvá od 18. roku života až po smrť.

## Pozri aj
* muž

## Iné projekty


Kategória:Človek
Orlík (hudobná skupina)

**Orlík** bola česká skinheadská Oi! hudobná skupina.
Skupina vznikla v roku 1988 transformáciou hardcorovej skupiny F.A.S. (fetal alkoholic syndrom) na štýl Oi!. Najznámejšími členmi boli Daniel Landa a David Matásek. Orlík sa rozpadol v roku 1991.
Bol pomenovaný podľa pražskej vinárne Orlík. Vydali dva albumy *Miloš Frýba for president* alebo len krátke *Oi!* (1990) a *Demise* (1991), ktorých sa predalo asi 200 000 kusov.

## Zostava

### 1988 – 1989
* Daniel Landa (spev)
* Petr Štěpánek (gitara)
* David Matásek (gitara)
* Šimon Budský (basgitara)
* Áda Vitáček (bicie)

### 1989 – 1991
* Daniel Landa (spev)
* David Matásek (gitara)
* Jakub Maleček (basgitara)
* Jan Limburský (bicie)

## Diskografia

### Štúdiové albumy a dema
* *Demo Nulka* – 1989
* *Oi!* – 1990
* *Demise* – 1991

### Kompilácie
* *Rebelie – Punk'n'Oi!* – 1990 (Piesne „Skinhead“, „Karel G. mit uns“, „Viktorka Žižkov“)
* *Skin's songs vol. I* – 1992 (Piesne „Práče (Live Sokolov 1989)“, „Boty (Live Bzenec 29.6.1991)“, „Dudy (Live Bzenec 1991)“)

Kategória:České punkrockové hudobné skupiny
Kategória:Hudobné skupiny z 1988
Kategória:Hudobné skupiny ukončené v roku 1991
Kategória:Hudobné skupiny z Prahy
Bramhora

**Bramhora** je časť mesta Snina. Sú tu 2 ulice, Jesenského, súčasne najdlhšia ulica v Snine a Lesnícka. Leží na periférii Sniny smerom na obec Pichne. Cez Bramhoru pretekajú vodné toky Pichnianka a Pčolinka. Susedné mestské časti Bramhory sú: Sídlisko 1, Tabla, Centrum mesta Sniny.

Kategória:Snina